**Tomi Pekkala** (s. 19. marraskuuta 1988 Liminka) on suomalainen jääkiekkoilija, joka pelaa II-divisioonajoukkue Tornion IHC:ssä. Hän on aiemmin pelannut SM-liigassa yhteensä 167 runkosarjaottelua tehopistein 18+20=38 ja keräten 68 jäähyminuuttia sekä yhdeksän playoff-ottelua tehden kaksi syöttöpistettä ja keräten kahdeksan jäähyminuuttia. Pekkala on pelannut urallaan myös Kazakstanissa, jonka jälkeen hän lopetti ammattilaiskiekkoilun ja siirtyi nykyiseen seuraansa TIHC:hen syksyllä 2014.

Ura
---

Pekkala aloitti luistelukoulun ensimmäisellä luokalla Limingan Kiekossa, josta hän siirtyi C-juniorina Laser HT:hen. Yhden siellä vietetyn vuoden jälkeen Pekkala siirtyi Oulun Kärppien C-nuoriin kaudeksi 2004–2005. Kaudella 2006–2007 hän oli joukkueen B-nuorten paras pistemies tehoilla 23+29=52, joilla Pekkala sijoittui koko B-nuorten SM-sarjan pistepörssissä kolmanneksi. Kaudella 2007–2008 hän ylsi samalla pistemäärällä samalle sijalle myös A-nuorten SM-liigan pistepörssissä.

Huhtikuussa 2008 Pekkala teki kolmivuotisen SM-liigasopimuksen Kärppien kanssa. Hän pelasi kaudella 2008–2009 kymmenen SM-liigaottelua ilman tehopisteitä. Pekkala teki liigadebyyttinsä 5. joulukuuta 2008 Helsingin IFK:ta vastaan. Hän kuitenkin debytoi miesten peleissä jo ennen tätä pelatessaan yhden Mestarien liigan ottelun 19. marraskuuta 2008 vieraissa Metallurg Magnitogorskia vastaan. Suurimman osan kaudestaan Pekkala pelasi vielä Kärppien A-nuorissa, joiden paras maalintekijä ja toiseksi paras pistemies hän oli tehoilla 29+22=51. Hän sijoittui A-nuorten SM-liigan maalipörsissä kolmanneksi SaiPan Jesse Ryhäsen kanssa ja pistepörssissä kuudenneksi. Pekkala voitti myös koko A-nuorten karsintasarjan piste- ja syöttöpörssin tehoilla 6+16=22.

Kaudella 2009–2010 Pekkalalle tarjottiin mahdollisuus Kärppien kakkosketjusta, jossa hän pelasi alkukauden. Pekkala teki liigauransa avausmaalin kauden toisessa ottelussa 12. syyskuuta 2009 vieraissa Espoo Bluesia vastaan videotarkistuksen jälkeen. Hän jäi Kärpissä lopulta pieneen rooliin ja siirtyi tammikuussa 2010 loppukauden kattavalla vuokrasopimuksella Tapparaan. Pekkala onnistui tekemään siellä tulokaskautensa aikana myös kypärätempun 2. maaliskuuta 2010 vieraissa Porin Ässiä vastaan. Hänen toinen maalinsa ratkaisi Tapparalle 1–4-voiton ja Pekkala palkittiin ottelun *Ilta-Sanomien* kolmen tähden tähtipelaajana. Yhteensä hän teki kauden aikana SM-liigassa 43 runkosarjaottelussa tehot 12+8=20, joilla Pekkala sijoittui tulokkaiden maalipörssissä kolmanneksi ja pistepörssissä viidenneksi. Yhdeksässä playoff-ottelussa hän teki kaksi syöttöpistettä. Huhtikuussa 2010 Pekkala teki 2+2-vuotisen jatkosopimuksen Tapparan kanssa. Näin ollen hän ei jatkanut Kärpissä enää viimeistä sopimuskauttaan.

Toisella Tappara-kaudellaan 2010–2011 Pekkala teki 35 runkosarjaottelussa vain tehot 1+3=4. Hän teki kauden ainoaksi jääneen osumansa vasta 28. ottelussaan tammikuun 2011 lopulla. Pekkala pelasi kauden aikana myös yhteensä kymmenen Mestis-ottelua Lempäälän Kisassa sekä Kiekko-Laserissa, jossa hän pelasi marraskuusta joulutaukoon. Pekkalan kauteen sisältyi myös neljän ottelun pelikielto, jonka hän sai helmikuussa 2011 huitaistuaan JYPin Kalle Kaijomaata kulmaväännön jälkeen rajusti selkään. Pekkala pyysi sittemmin Kaijomaalta anteeksi tekoaan.

Kaudella 2011–2012 Pekkala teki 53 runkosarjaottelussa seitsemän tehopistettä. Hänen varsinainen sopimuksensa päättyi kevääseen 2012, eikä Pekkalan kevääseen 2014 ulottuvaa optiota käytetty, vaan hän siirtyi vuoden sopimuksella Mestiksessä pelaavaan Vaasan Sportiin. Pekkala voitti kaudella 2012–2013 koko sarjan piste- (Jouni Rinne -palkinto) ja maalipörssin (Kai Nurminen -palkinto) tehoilla 31+21=52. Hänestä tuli Mestiksen kaikkien aikojen kolmanneksi eniten maaleja yhdessä kaudessa tehneeksi sekä yhdessä kaudessa 30 maaliin yltäneeksi pelaajaksi. Kevään 2013 pudotuspeleissä Pekkala teki kuitenkin vain yhden maalin ja hänet komennettiin katsomoon kauden viimeiseksi jääneen, viidennen puolivälieräottelun ajaksi. Pelaajat valitsivat Pekkalan koko Mestiksen parhaaksi pelaajaksi ja palkittiin Kultaisella kiekolla. Hänet valittiin myös ensimmäiseen tähdistökentälliseen. Pekkala valittiin myös sarjan lokakuun 2012 kuukauden pelaajaksi. Hän edusti kauden aikana myös Pohjoisen joukkuetta Mestis Hockey Dayn tähdistöottelussa.

Maaliskuussa 2013 Pekkala teki kaksivuotisen sopimuksen Pelicansin kanssa. Hänen kauttaan 2013–2014 haittasi lokakuussa 2013 tullut vakava viiltohaava, joka piti Pekkalan pari kuukautta sivussa. Hän pelasi kauden aikana kaikkiaan vain 26 SM-liigaottelua. Pekkala pelasi kauden aikana myös seitsemän ottelua lainalla Heinolan Peliitoissa.

Kaudeksi 2014–2015 Pekkala siirtyi Kazakstanin mestaruussarjassa pelaavan HK Temirtaun joukkueeseen. Beibarys Atıraw'n joukkueeseen. Hän pelasi joukkueessa kolme Kazakstan Cupin ottelua, kunnes Pekkalan seura vaihtui Beibarys Atıraw'ksi lokakuussa 2014. Hän jätti joukkueen kuitenkin vain yhden siellä pelatun ottelun jälkeen, lopetti ammattilaisuransa ja siirtyi siviilitöiden perässä tammikuussa 2015 II-divisioonajoukkue Tornion IHC:n riveihin. Kaudella 2015–2016 Pekkala oli joukkueen paras maalintekijä ja kolmanneksi paras pistemies tehoilla 14+12=26. Kaudella 2016–2017 hän oli pudotuspeleissä TIHC:n paras pistemies tehoilla 4+6=10.

Muuta
-----

Pekkalan pikkuveli Sami esiintyi kaudella 2015–2016 Kärppien SM-liigajoukkueessa. Veljesten isä Arto Pekkala toimii Kärppien liigajoukkueen huoltajana.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2008–2009 | Kärpät | SM-liiga | 10 | 0 | 0 | 0 | 2 | – | – | – | – | – |
| 2009–2010 | Kärpät | SM-liiga | 24 | 4 | 4 | 8 | 14 | – | – | – | – | – |
|  | Tappara | SM-liiga | 19 | 8 | 4 | 12 | 12 | 9 | 0 | 2 | 2 | 8 |
| 2010–2011 | LeKi | Mestis | 1 | 1 | 0 | 1 | 2 | – | – | – | – | – |
|  | Kiekko-Laser | Mestis | 9 | 3 | 5 | 8 | 2 | – | – | – | – | – |
|  | Tappara | SM-liiga | 35 | 1 | 3 | 4 | 14 | – | – | – | – | – |
| 2011–2012 | Tappara | SM-liiga | 53 | 2 | 5 | 7 | 16 | – | – | – | – | – |
| 2012–2013 | Sport | Mestis | 48 | 31 | 21 | 52 | 30 | 4 | 1 | 0 | 1 | 2 | Ykköstähdistö |
| 2013–2014 | Peliitat | Mestis | 7 | 3 | 5 | 8 | 0 | – | – | – | – | – |
|  | Pelicans | SM-liiga | 26 | 3 | 4 | 7 | 10 | – | – | – | – | – |
| 2014–2015 | Beibarys Atıraw | Kazakstan | 1 | 0 | 0 | 0 | 0 | – | – | – | – | – |
|  | TIHC | II-divisioona | 6 | 6 | 2 | 8 | 0 | 2 | 1 | 1 | 2 | 2 |
| 2015–2016 | TIHC | II-divisioona | 19 | 14 | 12 | 26 | 4 | 3 | 2 | 2 | 4 | 4 |
| 2016–2017 | TIHC | II-divisioona | 21 | 9 | 8 | 17 | 31 | 6 | 4 | 6 | 10 | 2 |
|  | TIHC | Suomi-sarja Q | 4 | 1 | 0 | 1 | 0 | – | – | – | – | – |
| 5 kautta | yhteensä | SM-liiga | 167 | 18 | 20 | 38 | 68 | 9 | 0 | 2 | 2 | 8 |
| 3 kautta | yhteensä | Mestis | 65 | 38 | 31 | 69 | 34 | 4 | 1 | 0 | 1 | 2 |

Lähteet
-------

* Tomi Pekkala The Internet Hockey Databasessa (englanniksi)
* Tomi Pekkala *Elite Prospects*. Everysport Media Group AB.  (englanniksi)

### Viitteet

1. ↑  Donskoi: Maaleja on tulossa! *oulunkarpat.fi*.  24.9.2013. Oulun Kärpät Oy. Viitattu 19.4.2014.
2. 1 2  Pukkinen, Mika: Pekkala vaihtoi ammattikiekkoilun perhe-elämään – "Olen kiitollinen valinnastani" *Jatkoaika.com*.  26.8.2017. Jatkoaika r.y. Viitattu 30.8.2017.
3. 1 2 3  Pukkinen, Mika: Tie Limingan lakeuksilta Kuparisaaren hornankattilaan *Jatkoaika.com*.  13.2.2013. Jatkoaika r.y. Viitattu 11.3.2013.
4. 1 2 3  Tomi Pekkala *Elite Prospects*. Everysport Media Group AB.  (englanniksi)
5. ↑  Kärpille seitsemän jatkosopimusta – Grönholm uusi hankinta *Jatkoaika.com*.  21.4.2008. Jatkoaika r.y. Viitattu 16.4.2012.
6. ↑  Tilastot – Liiga *liiga.fi*.  5.12.2008. Jääkiekon SM-liiga Oy. Viitattu 19.4.2014.
7. ↑  Magnitogorsk vs. Kärpät 3:1 *hockeyfans.ch*.  19.11.2008. Hockeyfans.ch GmbH. Viitattu 16.4.2011. (saksaksi)
8. ↑  Raportti - Liiga *liiga.fi*.  12.9.2011. Jääkiekon SM-liiga Oy. Viitattu 16.4.2012.
9. ↑  Tomi Pekkala loppukaudeksi Tapparaan *Jatkoaika.com*.  24.1.2010. Jatkoaika r.y. Viitattu 25.1.2010.
10. ↑  Raportti – Liiga *liiga.fi*.  2.3.2010. Jääkiekon SM-liiga Oy. Viitattu 11.3.2013.
11. ↑  Tilastot – Liiga *liiga.fi*.  2.3.2010. Jääkiekon SM-liiga Oy. Viitattu 11.3.2013.
12. ↑  Pistepörssi runkosarjassa 2009–10 – Liiga *liiga.fi*. Jääkiekon SM-liiga Oy. Viitattu 16.4.2012.
13. ↑  Virpiö siirtyy Tapparaan – Pekkalalle jatkosopimus *Jatkoaika.com*.  19.4.2010. Jatkoaika r.y. Viitattu 16.4.2012.
14. ↑  Tappara solmi kaksi uutta sopimusta *yle.fi*.  19.4.2010. Yleisradio Oy. Viitattu 19.4.2010. [vanhentunut linkki]
15. ↑  Palosaari, Juha: Maalinteon sietämätön vaikeus *Jatkoaika.com*.  29.1.2011. Jatkoaika r.y. Viitattu 16.4.2011.
16. ↑  Pekkala hakee peliaikaa K-Laserista *Jatkoaika.com*.  25.11.2010. Jatkoaika r.y. Viitattu 16.4.2011.
17. ↑  Pekkalalle neljän ottelun pelikielto *Jatkoaika.com*.  8.2.2011. Jatkoaika r.y. Viitattu 16.4.2011.
18. ↑  Sportille kovia vahvistuksia *Jatkoaika.com*.  10.5.2012. Jatkoaika r.y. Viitattu 11.3.2013.
19. ↑  Vähämaa, Toni: Sportin pelaaja-arvioinnit 2012–13: Kaukana parhaastaan *Jatkoaika.com*.  10.3.2013. Jatkoaika r.y. Viitattu 11.3.2013.
20. ↑  Mestis palkitsi parhaitaan *Jatkoaika.com*.  9.4.2013. Jatkoaika r.y. Viitattu 12.4.2013.
21. ↑  Mestiksen tähdistövalinnat nimetty *Jatkoaika.com*.  1.11.2012. Jatkoaika r.y. Viitattu 11.3.2013.
22. ↑  Aravirta palaa Pelicansin ruoriin *Jatkoaika.com*.  26.3.2013. Jatkoaika r.y. Viitattu 12.4.2013.
23. ↑  Tomi Pekkala pitkälle sairauslomalle *Jatkoaika.com*.  31.10.2013. Jatkoaika r.y. Viitattu 19.4.2014.
24. ↑  Lisää suomalaisväriä Kazakstaniin *Jatkoaika.com*.  21.7.2014. Jatkoaika r.y. Viitattu 1.11.2015.
25. ↑  Wilenius, Teemu: Ei Pekkalaa pahempi pelaaja.  *Kaleva Oy*, 17.3.2016, 2016. vsk.  Tapojärvi Oy.